Valabia trpasličia

Valabia trpasličia alebo skalokengura trpasličia (lat. Petrogale concinna, staršie Peradorcas concinna) je druh z rodu Petrogale z čeľade kengurovité. V minulosti sa niekedy zaraďoval do samostatného rodu Peradorcas.

Charakteristika
Vzhľadom sa podobá valabii tmavochvostej.

Dĺžka tela: 29 - 35 cm, dĺžka chvosta: 22 - 31 cm, hmotnosť: 1 - 1,7 kg.

Výskyt

Valabia trpasličia sa vyskytuje v Austrálii, v severovýchode západnej Austrálie a v Arnhem Lande.

Tvrdá potrava

V období sucha valabia trpasličia opúšťa svoju noru len v noci a živí sa rastlinou  Marsilea crenata. Obsahuje až 26 % kremičitanov. Táto veľmi tvrdá potrava vedie k silnému opotrebovaniu zubov, ktoré však po celý život dorastajú. Opotrebované zuby vypadávajú, nasledujúce zuby sa v čeľusti pohybujú dopredu a nahrádzajú ich, kým vzadu sa vytvárajú nové. Tento spôsob výmeny zubov je spoločný všetkým kengurovitým, obvykle však končí piatou stoličkou.

Zdroje

Kengurovité